Eminem

Marshall Bruce Mathers III (født 1972), kjent under artistnavnene Eminem og Slim Shady, er en amerikansk rapper. Han har vunnet Grammy- og Oscar-priser for musikken sin. Han har også hatt roller i filmene 8 Mile og The Interview.

I 2014 satte han verdensrekord på antall ord i en låt i hit-sangen «Rap God». Sangen inneholder  ord, mer enn fire ord i sekundet i den 6 minutter lange sangen, og fikk Eminem inn i Guinness Book of Records.

Eminem ble innvotert i Rock and Roll Hall of Fame i 2022.Omtale på nettstedet til Rock and Roll Hall of Fame; besøkt 25. januar 2023.

 Biografi 
Marshall Bruce Mathers III ble født i Saint Joseph, Missouri i USA den 17. oktober 1972. Mor Debbie Mathers Briggs og far Marshall Bruce Mathers II. Bare seks måneder etter fødselen forlot Marshall II dem av uvisse grunner. I 1984 flyttet Marshall og moren til Warren, like nord for Detroit. Da var Marshall elleve år gammel. 

 Oppvekst og skolegang 
Marshall og moren levde på sosialtrygd som moren mottok siden hun var arbeidsløs, og ifølge Marshall hadde hun problemer med alkohol og pillemisbruk. Han har også hevdet at moren og stefaren var voldelige mot ham. Det nevnes blant annet i «Cleaning Out My Closet» og «My Mom». Voldsbruken er aldri blitt bevist. Han bodde tidvis hos blant annet bestemoren og sønnen hennes, som var omtrent jevnaldrende med ham. Han bodde også hos noen av vennene sine i disse periodene, blant annet sammen med rapperen Proof og foreldrene hans.

Som 12-åring begynte Marshall på Lincoln Junior High School. Han viste liten interesse for skolearbeid, og hyppig skulking resulterte i at han strøk eksamen i 9. klasse tre ganger. Marshall ble også mobbet på skolen, og oppveksten hans ble derfor preget av en rekke skolebytter.

Etter å ha sluttet på skolen hadde han flere forskjellige småjobber mens han jobbet for å utvikle musikken sin ytterligere. Marshall rappet i flere grupper, som Basement Productions, The New Jacks, og Soul Intent, før han startet sin solokarriere. I 1996 ga han ut albumet Infinite gjennom det lokale plateselskapet FBT Productions.

 «The Eminem Show» 
«The Eminem Show» var et angrep på etablerte amerikanske verdier, symbolisert ved Det hvite hus i «White America», men inneholdt også mer personlige temaer, blant annet fantaserer artisten om å myrde sin ekskone og å gravlegge sin far.

 «Unsigned Hype» 
Magasinet Source som skrev om ham i sin spalte «Unsigned Hype». Senere samme år vant han prisen Wake Up Show Freestyle Performer of the Year 1997 fra LA DJs Sway and Tech, og fikk andreplass i den årlige freestyle-rappekonkurransen «Rap Olympics» i regi av magasinet Rap Sheet. Selv om de fleste innen hiphop-miljøet i USA var positivt innstilt til rapperen fra Missouri, var det noen som tok et mer kritisk standpunkt til både ham som person, og til musikken hans. I begynnelsen av sin karriere kalte han seg M&M, som sto for M-en i Marshall og M-en i Mathers. Eminem var den første «legitime» hvite rapperen som oppnådde bred popularitet innen en musikksjanger skapt av sorte. I 1998 ga artisten ut The Slim Shady LP, som ga ham stjernestatus. 

 Infinite 
I 1996 utkom albumet Infinite, Eminems solodebut som rap-artist. Det ble fulgt opp med en demo av The Slim Shady LP. I 1997 deltok han i Rap Olympics i New York, hvor han ble nummer to i freestyle battle, og Dr. Dre ble oppmerksom på den hittil ganske ukjente rapperen. Dette resulterte i kontrakt med plateselskapet Interscope. De to begynte å jobbe på utgivelsen av en utvidet versjon av The Slim Shady LP, med låter som «The Real Slim Shady» og «Business», som senere kom til å bli store suksesser. 

Tidlig i 1999 kom musikkvideoen til singelen «My Name Is» ut på markedet. Den inneholdt blant annet parodier på kjente personer som Marilyn Manson og tidligere president Bill Clinton. Kort tid etter debuterte The Slim Shady LP som nummer tre på det amerikanske magasinet Billboards albumliste. Den 23. februar 1999 kom The Slim Shady LP ut, og solgte over ni millioner eksemplarer i hele verden. Hans andre plate, The Marshall Mathers LP, har solgt  i Norge og 19 millioner verden over. Konserten i Oslo Spektrum 1. februar 2001 var utsolgt etter et par dager. 

Hans utfall mot musikkolleger som «N'Stink», «The Wackstreet Boys» og «98 Disease» (parodisk om boybandene 'N Sync, Backstreet Boys og 98 Degrees) vakte blandede reaksjoner i bransjen. Eminem har havnet i kontrovers grunnet voldelige tekster. I blant annet låtene «'97 Bonnie and Clyde» og «Kim» gis det uttrykk for fantasier om å drepe eks-konen (Kimberly Ann Scott Mathers) som også er mor til datteren Hailie (født 25. desember 1995). Låtene «Mockingbird» og «Hailie's song» er dedikert til henne. Kim og Marshall skilte seg i 2001 etter to års ekteskap, og Marshall overtok foreldreretten til datteren Hailie.

 Priser 
I 2001 mottok Eminem én Grand Music Award og tre MTV Music Award,: «Video of the Year» og «Best Male Video» for «The Real Slim Shady» og «Best Rap Video» for samarbeidet med Dr. Dre på låten «Forgot About Dre». Ved Grammy Awards fikk han prisen for «Best Rap Solo Performance» for «My Name Is?» og «Best Rap Album» for The Slim Shady LP.

 8 Mile 
I 2002 debuterte Eminem som skuespiller i filmen 8 Mile. Filmen vant en Oscar for beste sang for Lose Yourself, som Eminem hadde skrevet. Filmen finner sted i Eminems hjemtrakter, og handler om en fiktiv rapper ved navn Jimmy Smith jr. Handlingen er delvis biografisk. Under arbeidet med filmen utviklet Eminem et misbruk av piller.

 Shady LTD 
Shady LTD er Eminems klesmerke. Shady LTD produseres av Nesi Fashion Brands og startet opp i 2003. 

 Diskografi 
 Album 
alt=reppiti reppe repp.|thumb|Eminem på scenen.
 Infinite (1996)
 The Freesyle Show (1997)
 The Slim Shady EP (1998)
 The Slim Shady LP (1999)
 The Marshall Mathers LP (2000)
 The Eminem Show (2002)
 8 Mile Soundtrack (med flere artister) (2002)
 Encore (2004)
 Curtain Call: The Hits (samlealbum) (2005)
 Eminem Presents the Re-Up (samlealbum) (2006)
 Relapse (2009)
 Relapse: Refill (2009)
 Recovery (2010)
 The Marshall Mathers LP 2 (2013)
 Revival (2017)
 Kamikaze (2018)
 Music to Be Murdered By (2020)
 Music to Be Murdered By – Side B (2020)
 The Death of Slim Shady (Coup de Grâce) (2024)

 DVD 
 Up in Smoke Tour (2000)
 E (2000)
 All Access Europe (2002)
 Eminem Presents: The Anger Management Tour (2005)
 Live from New York City 2005 (sluppet i 2007)

 Filmgrafi  
 Da Hip Hop Witch (2000)
 Up in Smoke Tour (2000)
 The Wash (2001)
 8 Mile (2002)
 50 Cent: The New Breed (2003)
 Crank Yankers (2004)
 Rock and Roll Hall of Fame Induction Ceremony (2009)
 Funny people (2009)
 The Interview (2014)
Venom (2018)

 Singler 
Fra The Slim Shady LP
 1998 «Still Don't Give a Fuck» 
 1999 «My Name Is...» 
 1999 «Guilty Conscience» (feat. Dr. Dre)

Fra Chronic 2001 (av Dr. Dre)
 2000 «Forgot About Dre» (Dr. Dre feat. Eminem)
 2000 «What's The Difference» (Dr. Dre feat. Xzibit & Eminem)

Fra The Marshall Mathers LP
 2000 «The Real Slim Shady»
 2000 «The Way I Am»
 2000 «Stan» (feat. Dido)

Fra 8 Mile Soundtrack
 2002 «Lose Yourself»

Fra The Eminem Show
 2002 «Without Me» 
 2002 «Cleanin' out My Closet»
 2002 «Business»
 2003 «Sing for the Moment» 
 2003 «Superman»

Fra Encore
 2004 «Just Lose It»
 2004 «Mosh»
 2005 «Like Toy Soldiers» 
 2005 «Mockingbird»
 2005 «Ass Like That» 

Fra Curtain Call
 2005 «When I'm Gone»
 2005 «Shake That» (feat. Nate Dogg)

Fra Eminem Presents the Re-Up
 2006 «You Don't Know» (feat. 50 Cent, Lloyd Banks og Ca$his)
 2007 «Jimmy Crack Corn» (feat. 50 Cent)

Fra Relapse
 2009 «Crack A Bottle» (feat. Dr. Dre, 50 Cent)
 2009 «We Made You»
 2009 «3 am»
 2009 «Beautiful»

Fra Relapse: Refill
 2009 «Forever» (feat. Kanye West, Lil Wayne og Drake)

Fra Recovery''
 2010 «Not Afraid»
 2010 «Love The Way You Lie» (feat. Rihanna)
 2010 «No Love» (feat. Lil Wayne)

Fra Revival
 2017 «Walk on Water» (feat. Beyoncé) 
 2017 «River» (feat. Ed Sheeran)
 2018 «Nowhere Fast»
 2018 «Framed»

Fra Kamikaze
 2018 «Fall»
 2018 «Venom»
 2018 «Lucky You» (feat. Joyner Lucas)

Han har også gitt ut singler og album som en del av rapgruppa hans D12.

 Referanser 

 Eksterne lenker 
  (Krever Macromedia Flash)



 Eminem Forever – Posters, Books, Lyrics and more

Kategori:Rappere fra USA
Kategori:Låtskrivere fra USA
Kategori:Plateprodusenter fra USA
Kategori:Skuespillere fra USA
Kategori:Filmprodusenter fra USA
Kategori:Forretningsfolk fra USA
Kategori:Filantroper fra USA
Kategori:Grammy Award-vinnere
Kategori:Oscar-vinnere (sang)
Kategori:Medlemmer av Rock and Roll Hall of Fame
Kategori:Personer fra USA av skotsk opphav
Kategori:Personer fra Saint Joseph i Missouri
Kategori:Personer fra Kansas City i Missouri
Kategori:Personer fra Macomb County i Michigan